Memoria del Passato del Terra (3 Corpores)

Memoria del Passato del Terra (地球往事 Dìqiú Wǎngshì) es un serie de romances phantascientific per le scriptor Cixin Liu (刘慈欣 Liú Cíxīn [ljǒʊ tsʰɨ̌ɕín]). Le serie es anque popularmente note como 3 Corpores, ex le titulo original del prime libro del serie e de su trilogia, Le Problema del Tres Corpores (三体 Sān Tǐ, lit. «3 corpores»). Le serie se compone de tres tomos principal, que narra le discoperta de vita extraterrestre intelligente, e le preparation del humanitate al imminente invasion per un legion del planeta Trisolaris. Il ha anque duo tomos additional, un prequela e un sequela que detalia le universo del trilogia e le eras del civilisation human.

Le titulos componente Memoria del Passato del Terra son:

Trilogia del 3 Corpores per Cixin Liu:

 Le Problema del Tres Corpores o 3 Corpores I (三体 o 三体I) – 2006
 Silva Obscur o 3 Corpores II (黑暗森林 o 三体II) – 2008
 Morte Immortal o 3 Corpores III (死神永生 o 三体III) – 2010

Extensiones:

 Fulmine Globular (球状闪电) – Cixin Liu, 2004
 Le Redemption del Tempore (观想之宙), initialmente titulate «3 Corpores X • Eones de Contemplation» (三体Ｘ・观想之宙) – Jun Li, 2010

 Synopse 
Le Problema de Tres Corpores

Le astronoma Wenjie Ye es conducite al projecto militar supersecrete Costa Rubie, post haber vidite su patre occidite e haber essite arrestate durante le Revolution Cultural Maoista. Illa face un progresso significative in le recerca de civilisationes extraterrestre quando usa le Sol como amplificator pro transmitter un message human in le spatio.

Al mesme tempore, le planeta Trisolaris, situate a 4 annos-lumine de distantia in le systema de Alpha Centauri, es dominate per le orbitas caotic de tres soles. Illo es subjecte a un cyclo irregular de destruction e renascentia, que pulsa su habitantes a optar pro le fuga de lor planeta natal. Durante que illes se prepara a lor exodo, Wenjie Ye, frustrate pro le malvagitate del humanitate que illa experiva in le Revolution Cultural, in le reclusion, e in le campos de labor, pensa que le esser human es incapace de salvar se de se mesme, e revela le coordinatas del Terra al trisolarianos credente que illes sapera gerer le Terra melio que le homines, e dunque cambiante completemente le destinos de ambe civilisationes.

Quando anomalias comencia a perturbar le capacitate del scientistas terrestre de exequer recercas fundamental, le investigator de nanomateriales Miao Wang comencia a jocar le videojoco mysteriose in linea Problema de Tres Corpores, explorante le natura del estranie mundo intra le joco. Miao Wang incontra le Organisation Terra-Trisolaris (OTE), un societate secrete create pro supportar le arrivata del trisolarianos, durante un incontro de jocatores. Le "Operation Guzheng" permitte al Centro de Operationes de partialmente vincer le Adventistas (qui desira que le trisolarianos extermina le humanitate) e le Redemptistas (qui vole adjutar le Trisolaris a trovar un solution computatori al problema de tres corpores que afflige le planeta). Illo revela etiam que le trisolarianos ha initiate lor invasion del Terra in recerca de un loco stabile pro viver. Le fin del humanitate se appropinqua dum le immense flotta trisolarian se approxima del Terra, e lor technologia superior continua blocar le progresso scientific fundamental al crescentia del civilisation human.

Vide etiam
 Le Problema del Tres Corpores (libro)
 Le Problema del 3 Corpores (serie TV)